Public procurement notice: Modification Of A Contract/Concession During Its Term
Published: 2023-06-27
Buyer: Länsi-Uudenmaan hyvinvointialue
Country: FI
Contract type: Services
CPV classification: 72000000

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Länsi-Uudenmaan kuntien sosiaali- ja terveyspalvelut siirtyivät sosiaali- ja terveydenhuoltoa ja pelastustoimea koskevan uudistuksen toimeenpanosta ja sitä koskevan lainsäädännön voimaanpanosta lain (616/2021) mukaan Länsi-Uudenmaan hyvinvointialueelle 1.1.2023 alusta. Järjestelmien tietoturva, tietosuoja ja saatavuus pitää taata kaikissa olosuhteissa. Järjestelmät sekä niiden voimassa olevat käyttöoikeus- ja ylläpitosopimukset siirtyivät sosiaali- ja terveydenhuollon uudistuksen toimeenpanolain (616/2021) 25 § 1 mom. mukaisesti hyvinvointialueelle, jonka tulee huolehtia tietojen siirtämiseen liittyvistä teknisistä toimenpiteistä.
Hyvinvointialueella käytössä olevat Pegasos terveydenhuollon järjestelmät ovat jatkuvassa tuotantokäytössä sekä teknisessä ylläpidossa CGI Suomi Oy:n toimesta. Teknisistä syistä vain CGI Suomi Oy voi nykyisenä Pegasos järjestelmän käyttöpalvelu- ja sovellustoimittajana toteuttaa tarvittavat toiminnallisuudet ja niiden päivitykset Pegasos järjestelmään. Edellä mainituista syistä vain CGI Suomi Oy voi nykyisenä järjestelmätoimittajana toteuttaa seuraavassa osiossa kuvatut toiminnallisuudet. Korvaavia ratkaisuja ei ole tunnistettu.
WinHIT työpöytäintegraatio mahdollistaa, että suun terveydenhuollon WinHIT tietojärjestelmästä voidaan tietoturvallisesti käynnistää Pegasos-potilastietojärjestelmä. Työpöytäintegraatio on ollut käytössä paikallisesti. Alueelliseen WinHIT-järjestelmään siirryttäessä työpöytäintegraatio on tarkoitus laajentaa Alueelliseen WinHIT järjestelmään.
Hankinnan kohteena on WinHIT-työpöytäintegraation laajentaminen ja siihen liittyvään käyttöönottoon tarvittava asiantuntijatyö.
Sopimusmuutoksen ennakoitu arvo laskennalliselle neljälle vuodelle on 82 933€ alv 0%. Sopimusmuutoksen arvosta arviolta 7909 € alv 0% (käyttöönoton kulut) kohdistuu vuodelle 2023 ja on siten ICT-muutosrahoituksen piirissä. Sopimusmuutoksen arvosta arviolta 75 024 € alv 0% on laskettu ylläpitokuluksi ja on siltä osin hyvinvointialueen toimintamenoa.
Länsi-Uudenmaan hyvinvointialue on pyytänyt CGI Oy:ltä tarjouksen työpöytäintegraation laajennuksesta. Tarjous on vastaanotettu 9.5.2023 ja se on ollut hyväksyttävä.
Pegasos -järjestelmään nyt hankittava Kansalliset toiminnallisuudet ratkaisu sisältää kolme osaa: asiakastietolakiin liittyvät muutokset, luovutusasiakirjan päivityksen sekä kansallisen lääkityksen vaiheen 1. Toiminnallisuuksien tulee tämän hetken kansallisen ohjeistuksen mukaan olla käytössä v. 2023 aikana.
Asiakastietolakiin liittyvät muutokset pitävät sisällään potilastiedon arkiston ja reseptikeskuksen luovutustenhallinnan muutokset uuden asiakastietolain mukaisesti. Luovutustenhallintaan liittyvä uusi informointi, luovutuslupa sekä kiellot tallennetaan jatkossa tahdonilmaisupalveluun.
Luovutusasiakirjan päivitys mahdollistaa uusimman luovutusilmoitusasiakirjan koodiston päivittämisen nykyisen käytössä olevan koodiston tilalle. Luovutusilmoitusasiakirjalla täydennetään Kanta-arkistossa olevaa luovutuslokia, jos luovutuksia on tehty ohi Kanta-arkiston. Asiakirjassa yksilöidään luovutettujen asiakirjojen OID-tunnisteet tai luovutetut näkymät sekä luovutustapa.
Kansallinen lääkitys vaihe 1 sisältää reseptiin liittyviä muutoksia ja sitä tukevia lääketietokannan muutoksia, kuten reseptin tuottamien asiakirjojen nostaminen HL7 määrittelyversion 4.0 mukaiselle tasolle, reseptin käsittelyn muutoksia (lääkkeen yksilöivä tunniste ja sen muuttumattomuus, erillisselvityksen muutokset, biologisten lääkkeiden vaatimukset), Kelamuotoisen lääkerekisterin laajennus / lääketietokannan uudet tietoelementit, reseptin eteenpäin yhteensopivuus HL7 määrittelyversion 4.00 mukaisiin asiakirjoihin / rakenteinen annostus.
Hankinnan kohteena ovat lisenssit, jotka toteuttavat Kansalliset toiminnallisuudet LUVN:in Pegasos-järjestelmässä sekä näiden toiminnallisuuksien toimitus järjestelmään.
Sopimusmuutoksen ennakoitu arvo on 89 400€ alv 0%. Sopimusmuutoksen arvo kohdistuu vuodelle 2023 ja on siten ICT-muutosrahoituksen piirissä.
Länsi-Uudenmaan hyvinvointialue on pyytänyt CGI Oy:ltä tarjouksen kansallisten toiminnallisuuksien toteuttamisesta Pegasos-OMNI360 järjestelmään. Tarjous on vastaanotettu 21.4.2023 ja se on ollut hyväksyttävä.
Pegasos -järjestelmään on tarkoituksena toteuttaa OMNI360 Kertomuksen osaksi Asiakasliitteet-sovellus, joka mahdollistaa terveydenhuollon ammattilaisille liittää potilaan hoidon kannalta merkityksellisiä dokumentteja liitetiedostoina osaksi potilaan tietoja ja tallentaa ne OMNI360 Tiedonjakopilveen. Tämän lisäksi on tarkoituksena toteuttaa potilastietojen vienti Karviaisen ja Lohjan SoftMedic tietokannoista ja tuonti OMNI360 Tiedonjakopilveen.


Winner: CGI Suomi Oy